google/wiki40b huggingface dataset:
Zurna

Zurna (også kalt surnay, zurla, latvisk horn, surla, sornai, zournas, zurma eller armensk Զուրնա) er en type treblåseinstrument med dobbelt rørblad og konisk boring som forekommer på Balkan. Instrumentet er til utendørs bruk og spilles vanligvis sammen med davul (basstromme) i anatolisk folkemusikk. Navnet kommer fra tyrkiske zurna, som igjen kommer fra det persiske ordet سرنای surnāy, bestående av سور sūr («bankett, festmåltid») og نای nāy («siv, rør»). Zurna går også under navnet sopile i Midtøsten og Italia. I Europa kjenner man zurnaen først og fremst under navnet skalmeie. I Tyrkia spilles instrumentet tradisjonelt i bryllup.
Zurnaen stammer trolig fra Persia i tiden rundt 700 e.Kr. I perioden 900-1000 e.Kr. kom instrumentet til Europa og ble veldig populær helt frem til 1700-tallet. Utformingen forandret seg noe i løpet av disse 700 årene, men ikke mye. Zurnaen ble i hovedsak forlenget slik at den kunne gi fra seg mørkere lyd, rørbladene av takrør ble skiftet og etter hvert utviklet man et deksel rundt rørbladene slik at de ikke trengte å være inne i munnen.
Instrumentet brukes mye i kurdisk folkemusikk i Nord-Kurdistan i det østlige Tyrkia og i Armenia. Det brukes for det meste utendørs da det er veldig høylytt og kombineres ofte med en stor tromme. I en større gruppe har man en mindre (20-35 cm) zurna som spiller melodien og en større (40-60 cm) som fungerer som en bordun. Å spille med de større bordunpipene er spesielt vanlig på Balkan. Instrumentet er ofte laget av tre fra kirsebær- eller plommetre og er formet som en trakt ved utblåset og en holder for rørbladene ved munnstykket. Med åtte hull (ett på undersiden) kan man spille ulike toner.
Andre nært beslektede instrumenter omfatter sorna, rhaita, suona, sopila, skalmeie, birbynė, tuiduk og surma-horn.
STOOIP

STOOIP, Stock Tank Original Oil In Place, eller STOIIP, Stock Tank Oil Initially In Place, som er olje på stedet før produksjonsstart. Stock tank refererer til lagringstanken for olje etter produksjon.  
Olje på stedet må ikke forveksles med oljereserve, som er det teknisk og økonomisk gjenvinnbare oljevolumet i reservoaret. Gjenvinning i oljefelter ligger vanligvis mellom 10 og 60 prosent; enkelte er over 80 prosent.
Gry Waage

Biografi

Hun var datter av Gunnar Reiss-Andersen og Lizzie Waage, og halvsøster til Dag Halvorsen. Under annen verdenskrig var hun engasjert i motstanden mot den tyske okkupasjonen, og måtte flykte til Sverige. Hun ble fast ansatt i NRK i 1974, men hennes første opptreden i radio hadde hun hos «Onkel Lauritz» i Barnetimen da hun bare var 12 år.
Hun studerte nordisk språk, litteratur og teaterhistorie i Lund, Stockholm og København. I NRK fikk hun stilling i Opplysningsavdelingen med Hartvig Kiran som sjef. Hun hadde kulturmagasiner som «Ophelia» og «Salong Gry», og var også morgenkåsør i mange år.
Cannabidiol

Helsedirektoratet og Legemiddelverket

Det finnes i øyeblikket ingen godkjente legemidler med CBD (uten THC) godkjent i Norge. En lege kan søke om godkjenningsfritak for legemidler med CBD fra utlandet, og produktet må da importeres av et apotek for brukeren. Det forutsettes da at produktet er lovlig omsatt i det landet det importeres fra. For CBD-produkter med et THC-innhold under 1 % har Helsedirektoratet gitt generell rekvireringstillatelse til alle leger med forskrivningsrett for legemidler i gruppe A. Legen må allikevel søke Legemiddelverket om godkjenningsfritak. Det er i første rekke CBD-olje fremstilt ved Glostrup Apotek i Danmark som importeres til Norge, i hovedsak til behandling av akutte smerter (blant annet noen typer hodepine, multippel sklerose og kreft), epilepsi, fibromyalgi og PTSD.
Pumpelemmaet for kontekstfrie språk

I teorien om formelle språk beskriver pumpelemmaet for kontekstfrie språk en fundamental egenskap for kontekstfrie språk. Lemmaet er en generalisering av pumpelemmaet for regulære språk.
Det brukes ofte for å føre et motsigelsesbevis for at et språk ikke er kontekstfritt. Det kan ikke brukes til å bevise at et språk faktisk er kontekstfritt.

Uformell forklaring av definisjonen

Hvis vi følger den formelle definisjonen sies det at v og x gjentas et vilkårlig antall ganger i strengen og utgjør pumpingen av strengen. Alle kontekstfrie språk har denne egenskapen, hvis ikke er det ikke et kontekstfritt språk. Endelige språk oppfyller pumpelemmaet ved å la pumpelengda være den maksimale strenglengda i språket pluss én. Pluss én følger fra prinsippet om at det skal kunne pumpes, dvs. at det er en substreng som skal kunne repetere et vilkårlig antall ganger.
Claudio Luiz Assuncao de Freitas

Karriere

Han har spilt for Flamengo, Palmeiras, Bellmare Hiratsuka, Santos og Cerezo Osaka.
Villapalen på Letnes

Villapalen på Letnes er et villepletre i Inderøy, Trøndelag, som ble fredet i 1924 som Letnes naturminne. Treet antas å være det nordligste viltvoksende epletreet i Norge. 
Treet befinner seg i et beitelandskap, og adgangen til treet er tilrettelagt. Hovedstammene på treet ga etter i orkanen i 1992, men det er fremdeles liv i treet, og nye skudd kommer.
Paraniphona

Utseende

Middelsstore, avlange, brunspraglete trebukker. Antennene er nokså kraftige og noe lengre enn kroppen. Pronotum er mye bredere enn langt, med rundede sider, dekkvingene er jevnbrede med tegninger i oker, grågult og brunsvart.

Levevis

Disse billene har larver som lever i død ved.

Utbredelse

Artene lever i India og Kina.
Navet Næringshage

Navet Næringshage arbeider med å øke verdiskapingen gjennom å utvikle kunnskapsarbeidsplasser innenfor eksisterende næringsliv og etablere nye bedrifter i Rakkestad og Indre Østfold.
Navet Næringshage er prosjektleder for den såkalte Kvinnovasjonssatsingen i Østfold og Follo. Kvinnovasjonsprosjektet er et landsdekkende flerårig prosjekt startet for å få flere kvinner til å starte egen egen bedrift, og for å få noen av disse til å tørre å tenke stort med satsingen sin.
Navet Næringshage arbeider også med prosjekter tilknyttet «Hydrogenfabrikken».
Amanullah Khans reformer og borgerkrig

Tadsjiksk styre januar–oktober 1929

Mannen som tok Kabul fra Amanullah Khan blir vanligvis beskrevet av historikere som en tadsjiksk banditt. Den nye afghanske herskeren var fra Kala Khan, en landsby 30 km nord for Kabul, og kalte seg Habibullah Khan, men andre kalte ham Bacha-i Saqqao (sønn av vannbæreren). Hans angrep på Kabul var nøye planlagt i forhold til Shinwari-opprøret og deserteringen til store deler av hæren. Habibullah var trolig den første tadsjikske hersker i regionen siden tiden før Aleksander den store ankom (selv om noen historiker tror at ghoridene i den 12.århundret var tadsjiker).
Lite er skrevet om Habibullah Khans ni måneders styre, men de fleste historikere er enige om at han ikke kunne klart å beholde makten veldig lenge under disse omstendigheter. De mektige pashto-stammene, inkludert Ghilzai, som til å begynne med støttet ham mot Amanullah, ville ikke styres av en ikke-pashtoer. Da Amanullahs siste forsøk på å ta tilbake tronen mislyktes, var de neste i linjen Musahiban-brødrene, som også var Muhammedzai Barakzai og deres oldefar var en eldre bror av Dost Mohammed Khan.
De fem prominente Musahiban-brødrene inkludrete Mohammed Nadir Shah, den eldste, som tidligere hadde vært Amanullahs krigsminister. De fikk lov til å krysse gjennom Nord Vest Grense-provinsen for å gå inn i Afghanistan og ta til våpen. Men etter at de var over grensen, fikk de ikke lov til å krysse frem og tilbake for å søke tilflukt i britisk territorium. De fikk heller ikke samle en stammestyrke på britisk side av Durand-linjen. Men Musahiban-brødrene lyktes i å trosse disse restriksjonene.
Etter flere mislykkede forsøk, klarte Nadir og hans brødre til slutt å opprette en stor nok styrke, hovedsakelig fra britisk side av Durand-linjen, til å ta Kabul 10. oktober 1929. Seks dager senere ble Nadir Shah, den eldste av Musashiban-brødrene, proklamert Kong Nadir Shah. Habibullah flyktet fra Kabul, ble tatt i Kohistan og henrettet 3. november 1929.
3D-utskrift

3D-utskrift eller 3D-printing er en produksjonsteknikk der tredimensjonale objekter bygges opp lag for lag ved hjelp av et skriverhode. Utskriften av hvert lag kan minne en del om todimensjonal blekkutskrift. 3D-utskrift er ikke blant de hurtigste tilvirkningsteknikkene, men er veldig fleksibelt. Derfor brukes det spesielt mye til å lage prototyper, modeller og gjenstander som produseres i små kvanta. 
Prosessen styres av et dataprogram, og foregår i spesielle prototypemaskiner som også kalles 3D-skrivere. Forutsetningen for å kunne produsere en prototype på en 3D-skriver er en 3D-datafil av den delen som skal lages. Fordelen med 3D-printing er at man ut fra 3D-datafilen kan lage en fysisk del raskt og kostnadsgunstig, og uten bruk av støpeverktøy. 3D-utskrift skiller seg fra andre typer produksjon ved at den ikke benytter noen form for kutting eller drilling.
En 3D-skriver kan bruke mange forskjellige materialer; mest brukt er plast. Vanligste plasttyper er ABS (Akrylnitril-butadien-styren) og PLA (Polymelkesyre), men mer avanserte printere kan også blant annet bruke PVA, PA, PC, POM, PETG, HIPS og elektrisk ledende plast (ABS).
3D-utskrift anvendes idag eksempelvis innen produktutvikling og industridesign, innen arkitektur og annen modellbygging, og innen ortopedi og tekniske hjelpemidler.
Det finnes både kommersielle og frie (open source) 3D-skrivere. 3D-skrivere med åpen standard (open source) er RepRap og Ultimaker.
Resala Linux

Resala Linux er en tidligere Linuxdistribusjon fra Egypt som var basert på Fedora. Distribusjonen hadde støtte for arabisk og hadde som formål å skape en regional utvikling.
Distribusjonen benyttet skrivebordsmiljøet KDE og støttet datamaskinarkitekturen 32-biter x86.
Versjon 1 ble lansert 6. juni 2004.
Hangzhou Banshan gasskraftverk

(Hangzhou) Banshan gasskraftverk er et varmekraftverk ved Hangzhou i provinsen Zhejiang i det østlige Kina. Det har en installert produksjonskapasitet på 1050 MW. Brenseltypene er naturgass, og dette er et kombinasjonssyklus verk med både damp- og gassturbiner.
Cwenburg

Etymologi

Navneleddet cwen har opprinnelse i urgermanske *kwēniz, «kvinne». Navneleddet burg har opprinnelse i gammelengelske burχ, «styrke», og finnes igjen i moderne engelsk i borough og sluttleddet -bury i flere stedsnavn. Norrøne former av navnetleddet er bjarga, bjǫrg og borg.
Modelljernbaneforeningen i Norge

Modelljernbaneforeningen i Norge (MJF) er en landsdekkende forening som arbeider for å tilrettelegge for modelljernbaneaktiviteter for medlemmene. Foreningen utgir også tidsskriftet MJ-bladet og driver nettstedet www.mjf.no.
Foreningen ble grunnlagt i 1982. Medlemstallet blir oppgitt til å være 1340 i 2003.
BITS (faggruppen)

BITS, Dataforeningens faggruppe for Brukervennlige IT-systemer, er en møteplass for mennesker med interesse for fagfeltene menneske-maskin interaksjon og brukskvalitet. Stiftet 1993. BITS-medlemmer jobber hovedsakelig med design og evaluering av brukeropplevelsen i interaktive løsninger.

Målgruppe

Grafiske designere, webdesignere, interaksjonsdesignere, informasjonsarkitekter, brukskvalitetseksperter, usability analysts, brukervennlighetsspesialister, ergonomer, prosjektledere, utviklere og alle andre som er opptatt av menneske-maskin interaksjon.
Göteborg Horse Show 2016

Göteborg Horse Show 2016 ble arrangert i Scandinavium i Göteborg 24. til 28. mars 2016. Det ble konkurrert i sprangridning og dressur, og det var verdenscupfinale i begge deler.

Sprangridning Verdenscup

World Cup finalen var delt i 3 konkurranser. I de 2 første konkurransene ble det delt ut poeng ut ifra plassering, slik at den som vant konkurransen fikk best poengsum osv. Så regnet man om slik at den som etter 2 konkurranser hadde best poengsum startet den 3 konkurransen med 0 feilpoeng, og så ble det fylt på med feilpoeng nedover. Den 3 konkurransen bestod av hopping i 2 omganger, hvor feilpoengene de fikk der ble lagt til de de hadde fra før. Og den med færrest feilpoeng til slutt vant. Ved like feilpoeng gjalt tiden i 2 omgang for å skille.
3. desember

Navnedag

Svein, Sveinung
Selbu-whist

Spillets gang

Spillerne får delt ut  mellom 1 og 10 kort (alt etter hvilken runde det er), og skal melde det nøyaktige antallet stikk de tror de vil klare å ta. Selve meldingen foregår ved at skriveren teller til tre når alle er klare, og spillerne viser da samtidig fram det antallet fingre som tilsvarer meldingen deres. En av spillerne er skriver gjennom spillet og noterer meldingene. Meldingen kan også gjøres ved terninger, ved at alle spillerne samtidig avdekker sin terning, der øyeantallet viser meldingen. Her kan 6 øyne både bety 0, 6 og flere enn 6 stikk, noe melderen straks oppklarer. Terninger er praktisk for lett å kunne se etter hva andre spillere har meldt gjennom spillet, uten å forstyrre skriveren. Etter hver meldingsrunde annonserer skriveren om det er blitt under- riktig- eller overmeldt.
Etter melding følger spill av runden, der spilleren til venstre for giver spiller ut først. Giver flytter en plass medsols fra runde til runde. Utspillene følger medsols og det er ikke tillatt å spille ut uten å ha sin tur. Hver spiller samler sine stikk i tellbare stabler.
Den mest vanlige poenggivningen er at det gis 10 poeng pluss det antallet stikk som ble meldt, dersom spilleren klarer å ta riktig antall stikk. Hvis ikke, får spilleren 0 poeng. Det eksisterer også andre poenggivningssystemer; for eksempel er det ikke uvanlig å bare gi 5 poeng ved en vellykket nullmelding.
Det spilles tilsammen 20 runder, med 1, 2, ... 10, 10, 9...2, og 1 kort hver, eller fra 10 til 1 og så fra 1 til 10 kort.
Spillet spilles oftest med trumf, og trumffargen blir da tilfeldig valgt ved å avdekke et tilfeldig kort under stokkeprosessen. Spillet følger vanlige trumfregler; også trumf må følge farge hvis mulig.
Skriveren oppdaterer poengsummene etter hvert, slik at stillingen alltid er kjent for alle spillerne. Den med høyest poengsum har selvfølgelig vunnet spillet. Summen av differansene mellom vinners og de andre spillernes poenger gir et mål på hvor solid seieren var og de enkelte differansene kan brukes som mål på premiering fra ikke-vinnerne til vinneren.
Om man er flere enn 5 spillere kan man spille fra en lavere runde på vei ned, eksempelvis fra runde med 7 kort om man er 7 spillere. På vei opp vil da den spilleren som ligger sist etter runden med 7 kort bli slått ut, mens resten spiller videre. 
Spillernes erfaring er viktig; spillets gang domineres ikke for mye av de utdelte kortene. Spiilet er underholdende fordi det ofte kommer overraskelser.

Alternativ variant: Setesdal-twist

En variant av bondebridge som hevdes å ha sin opprinnelse i Setesdal, hvor det spilles med såkalt undertrumf og overtrumf. Det trekkes en undertrumffarge og en overtrumffarge før hver meldingsrunde, og de to trumffargene følger vanlige trumfregler, men hvor overtrumf seirer over undertrumf ved lik tallverdi. Ved lik trumffarge på under- og overtrumf før meldingsrunde trekkes ny overtrumf. 
Eksempel: Undertrumf Kl 7, overtrumf Sp 10. Spiller 1 legger Ru 6, spiller 2 Kl 10 og spiller 3 Sp 9. Spiller 2 vinner stikket med høyere undertrumf enn spiller 3 sin overtrumf.
VM i kunstløp 1926

VM i kunstløp 1926. Verdensmesterskapet i kunstløp for kvinner ble arrangert i Stockholm i Sverige 7. og 8. februar 1926. Konkurransen for menn og par ble arrangert i Berlin i Tyskland 13. og 14. februar 1926.
Willy Böckl ble verdensmester i kunstløp for menn og Herma Plank-Szabo for kvinner begge fra Østerrike. Andrée Joly og Pierre Brunet fra Frankrike ble verdensmester i parløp.
Ski stasjon

Ny stasjon

I forbindelse med utbyggingen av Follobanen oppgraderes stasjonen, og byggestart var i 2010. Stasjonen skal bli et moderne knutepunkt i Ski sentrum, og bygges ut i flere trinn. Tilgjengeligheten skal bedres, og stasjonen får blant annet seks spor med nye plattformer samt nytt servicebygg.
Historia Brittonum

Historia Brittonum, eller Britonenes historie, er et historieverk som ble skrevet en gang etter år 833, og det eksisterer i flere revisjoner med varierende forskjeller. Verkets hensikt er relatert til historiene til brytonisktalende befolkningen i Britannia fra de tidligste tider, og denne teksten har blitt benyttet for å skrive en historie for både Wales og England i mangelen av mer troverdige kilder. Nennius er tradisjonelt blitt tilskrevet forfatterskapet av teksten, men denne tolkningen har blitt betvilt.

Forfatteren

Historia Brittonum har tradisjonelt blitt tilskrevet som et arbeid av Nennius, en walisisk munk fra 800-tallet. Imidlertid etter å ha gjennomgått tallrike utgaver vises det at Gildas også ble tilskrevet som forfatter (ettersom Gildas var den eneste historiker som skriverne kjente til), mens andre (som manuskriptet i British Library merket som «Harleian 3859») ikke nevner en forfatter i det hele tatt. Dumvilles forskning har vist at tilskrivningen til Nennius har sin opprinnelse på 900-tallet i en utgave av manuskriptet, fremmet av en skriver som søkte å gi dette verket en rot til den intellektuelle tradisjonen av sin tid.

Tilknytningen til kong Arthur

Historia Brittonum har fått oppmerksomhet for dens rolle i å påvirke legendene og mytene som omgir kong Arthur. Denne historien er kilden til flere fortellinger som har blitt gjentatt og forsterket av senere forfattere

Vortigern

Historien om Vortigern som tillot sakserne å bosette seg på øya Britannia i bytte for hånden til Hengests datter.

Ambrosius

Vortigern forsøkte å bygge et festning i nærheten av Snowdon kalt Dinas Emrys, men konstruksjonen av denne var ikke kronet med hell. I et forsøk på å løse dette problemet møter han Aurelius Ambrosius som Geoffrey av Monmouth i sin gjenfortelling av denne fortellingen identifiserer med Merlin.
Ulrich V av Württemberg

Ulrich V kalt «der Vielgeliebte» (den elskede) (født 1413, død 1. september 1480 i Leonberg) var greve av Württemberg fra 1419 til 1480.
Bueskyting under Stillehavslekene 1975

Bueskyting under Stillehavslekene  1975. Bueskyting var en av flere sporter som var med i de femte Stillehavslekene som ble arrangert i Guam i perioden 1. til 10. august 1975. Det var andre gangen som bueskyting ar med på programmet under stillehavslekene. Det var en individuell og en lagkonkurranse for menn.
Gandaca

Utseende

Middelsstore (vingespenn ca. 45 millimeter), bredvingede, blekgule sommerfugler. Spissen av forvingen har en smal, svart kant.

Levevis

Disse artene lever i skog, og kommer gjerne ned til elvebredder for å suge i seg mineralrikt vann. Larvene lever på planten Ventilago oblongifolia (Rhamnaceae).

Utbredelse

Artene er utbredt fra Sikkim, Assam og Burma i vest like til Ny-Guinea i øst.
Misjonsforbundet UNG

Misjonsforbundet UNG, også kalt UNG, er en kristen organisasjon som samarbeider med Misjonsforbundet. UNG ble stiftet i 1912 med navnet Norges Frimissions Ungdom. Senere ble det endret til Det Norske Misjonsforbunds Ungdom (NmU), før det i 2008 ble endret til Misjonsforbundet UNG.
I dag er det registrert over 6700 medlemmer i organisasjon, fordelt på 137 lokale grupper over hele landet. 
StageDive er en ungdomsleir som arrangeres hver påske og sommer for ungdom mellom 12 og 16 år. For dem over 16 år arrangeres Across hver sommer.
Chanel

Logoen

Chanels logo består av to C-er. Disse kommer fra navnet Coco Chanel. «Coco» er kallenavnet som er hyppig brukt om Chanels grunnlegger, Gabrielle Chanel. En dag hun satt på sofaen i stuen sin i 31 rue Cambon, så hun opp på lysekronen som hang over salong bordet. Den var laget av smijern og hadde to buer som la seg over hverandre, fra den synsvinkelen hun hadde. Dette ble da logoen til firmaet. Logoen var ikke kopibeskyttet før de første Chanel-butikkene ble åpnet.
Chanel arbeider nå mot illegal bruk av deres logo, som ofte blir etterlignet på billigere varer- i stor grad etteligninger av Chanels vesker. Asiatiske land skal være de som produserer mest piratkopier av veskene. En standard klassisk 2.55 jumbo-flap er den mest ettertraktede modellen. Hvis autentisk så koster vesken omkring 14 000 kroner, i motsetning til kopiene som koster rundt 600.

Chanel No. 5

Chanel No. 5 ble introdusert i 1922, og er per dags dato verdens mest solgte parfyme. For en stund tilbake har Chanel kommet med en ny reklamefilm med den franske skuespillerinnen  Audrey Tautou i hovedrollen. Hun er Chanel No. 5s nye ansikt utad. Regissøren var Jean Pierre Jeunet og opptakene ble gjort i Istanbul og Paris. Tautou spiller rollen som en kvinne som reiser med orient-ekspressen og forelsker seg umidelbart i en mann som hun møter i gangene på toget. 
Det nye fjeset for Chanel No. 5 i 2012 er den amerikanske skuespilleren Brad Pitt. Reklame-kampanjen blir ventet lansert om ikke lenge.

Karl Lagerfeld

Karl Lagerfeld har siden 1983 vært sjefsdesigner for Chanel.
The Collection (Elvis-album)

The Collection er en samleboks med Elvis Presley, utgitt i 2009.
Soridopsis

Levevis

Disse billene har larver som lever i død ved.

Utbredelse

Artene lever i India.
Notre-Dame des Blancs-Manteaux

Notre-Dame-des-Blancs-Manteaux er en kirkebygning i Paris i det 4. arrondissement. Kirken, som ligger ved rue des Blancs-Manteaux, er oppført i senbarokk mellom 1685 og 1690.
Pleurophorus

Utseende

Små (ca. 3 millimeter), avlange, svarte gjødselbiller. Kroppsformen er forholdsvis smal. Pronotum er rektangulært sett ovenfra, blankt, grovt og spredt punktert men uten tverrfurer. Dekkvingene har markerte punktrader.

Levevis

Billene er knyttet til råtnende plantemateriale, som kompost og møkk.

Utbredelse

Slekten er utbredt i Mellom- og Sør-Europa og i Nord-Afrika, og for øvrig vidt utover Afrika og Asia.
Det tredje rikets vekst og fall

Det tredje rikets vekst og fall (engelsk: The Rise and Fall of the Third Reich, utgitt 1960) er en faglitterær bok av den amerikanske journalisten William L. Shirer, bosatt i Nazityskland i tiden til og med dedember 1940. Boken tegner et inngående historiske bilde av Adolf Hitler, nasjonalsosialismen, Det tredje riket 1933-1945 og Hitlers vei til makten og Det tredje rikes indre konsolidering 1933-35. 
Boken er basert på beslaglangte dokumenter fra Nazityskland, dagbøker fra propagandaminister Joseph Goebbels, general Franz Halder og den italienske utenriksminister Galeazzo Ciano, bevisføring fra Nürnbergprosessene, britiske utenriksrapporter, forfatterens egen forsknig oh lesning av avisartikler med mere.
Strømmen Greyhounds

Strømmen Greyhounds er supporterklubben til Strømmen IF Fotball.
Strømmen Greyhounds ble startet som en uformell tribunegruppering våren 1993. Før sesongstart 2013 valgte man å stifte en «ordentlig supporterklubb». På stiftelsesmøtet 9. januar ble Strømmen Greyhounds organisert som en medlemsbasert frivillig forening med egne vedtekter og et valgt styre. I følge § 1 (formål) skal Strømmen Greyhounds « …støtte fotballen i Strømmen Idrettsforening samt legge til rette og jobbe aktivt for den stemningsskapende delen av tilskuerne på Strømmen Stadion. Strømmen Greyhounds er uavhengig av Strømmen IF og upolitisk.»
Det har tidligere eksistert tre andre supporterklubber for Strømmen IF, alle med navnet Strømmen Supporter Club.
Pretty Nasty

Handling

Den frustrerte hustruen Lydia gjør med hjelp av venninnen Rita kål på sin ektemann. Håndfast veileder venninnen den hulkende hustruen. Liket av ektemannen ligger i bagasjerommet på Lydias bil. De skal dumpe liket i vannet, men kan de få gjort dette uten å bli sett?
Heliophorus (Lycaenidae)

Utseende

Små (vingespenn ca. 25-32 millimeter) sommerfugler, bakvingen ender gjerne i en stjert. Oversiden har brun grunnfarge, gjerne med oransje felter eller med blålig metallglans. Enkelte arter er svært fargerike. Undersiden er lysbrun eller rødlig, gjerne med oransje ytterkant og brune tverrstriper.

Levevis

Disse sommerfuglene finnes gjerne i skogkanter, ved dyrket mark og i andre forstyrrede områder.

Utbredelse

Slekten er utbredt i Asia, fra Kashmir i vest til Java i øst.